मोनो एक्टिंग में बलराम और डेक्लामेशन में हरसिमरत चावला ने लिया पहला स्थान
सिविललाइंस स्थित गुजरांवाला गुरु नानक खालसा कॉलेज में दो दिवसीय जिला स्तरीय यूथ फेस्टिवल की शुरुआत की गई। डायरेक्टोरेट ऑफ यूथ सर्विसेस पंजाब की ओर से आयोजित किए जा रहे इस फेस्ट के पहले दिन विभिन्न कल्चरल इवेंट्स का आयोजन किया गया। इनमें लोक कला मुकाबला, गिद्दा, लोक गीत, मोनो एक्टिंग, डेक्लामेशन और बेस्ट आउट ऑफ वेस्ट जैसी प्रतियोगिताएं शामिल रही। प्रतियोगिता में 300 से भी ज्यादा स्टूडेंट्स ने हिस्सा लिया। कार्यक्रम में यूथ सर्विस डिपार्टमेंट के असिस्टेंट डायरेक्टर डॉ. एसपी सिंह ने मुख्य मेहमान के तौर पर शिरकत की। कॉलेज प्रिंसिपल डॉ. अरविंदर सिंह ने मुख्य मेहमान, कॉलेज प्रेसिडेंट गुरशरण सिंह नरूला, जसपाल सिंह, कुलदीप सिंह और हरदीप सिंह का औपचारिक तौर पर स्वागत किया। मुख्य मेहमान डॉ. एसपी सिंह ने अपने भाषण में कहा कि इस तरह की प्रतियोगिताएं स्टूडेंट्स की अकादमिक और सांस्कृतिक जानकारी में इजाफा करती हैं। इसके साथ ही प्रतियोगिताएं स्टूडेंट्स को अपनी संस्कृति और जड़ों से जोड़े रखती हैं। पहले दिन आयोजित प्रतियोगिताओं में डेक्लामेशन कंपीटिशन में जीसीजी की हरसिमरत चावला ने पहला और खालसा कॉलेज की गुरलीन कौर ने दूसरा स्थान लिया। मोनो एक्टिंग में आर्या कॉलेज के बलराम ने पहली पोजीशन अपने नाम की। जीएचजी खालसा कॉलेज दोराहा की जसदीप कौर ने दूसरा स्थान लिया। लोक गीत में नेशनल कॉलेज दोराहा की गुरप्रीत कौर ने पहली पोजीशन जीती। आर्या कॉलेज के जतिंदर सिंह और एसआरएस पॉलिटेक्निक कॉलेज की अमरजीत कौर ने दूसरा स्थान अपने नाम किया। मंजीत कौर, डॉ. महिमा खोसला, सुखविंदर सुखी, डॉ. जसविंदर कौर बराड़ ने विभिन्न प्रतियोगिताओं में जज की भूमिका निभाई। असिस्टेंट डायरेक्टर डॉ. मलकीत सिंह मान ने सभी मेहमानों, प्रतिभागियों स्टूडेंट्स का कार्यक्रम में शिरकत करने पर धन्यवाद किया।
जीजीएन खालसा कॉलेज में जिला स्तरीय यूथ फेस्टिवल का आगाज।
bho_Deva hin_Deva bho_Deva